Foto: Valyadolid Braziliya terma jamoasi sobiq hujumchisi Ronaldo rasman "Valyadolid" prezidenti sifatida tanishtirildi. Bu haqda klub o‘zining Twitter-sahifasi orqali ma’lum qildi. Avvalroq, sobiq hujumchi klubni xarid qilish uchun 30 mln yevro sarflashi va bu bilan klubning 25 mln yevrolik qarzini yopishi haqidagi xabarlar tarqalgan edi. Shuningdek, klubning amaldagi prezidenti Karlos Suares esa bosh direktor vazifasida qoladi. O‘z o‘rnida Ronaldo esa, bosh aksioner hamda prezident bo‘ladi. "Valyadolid" o‘tgan mavsum Ispaniya Segundasi yakuniga ko‘ra Primerada ishtirok etish imkoniyatini qo‘lga kiritdi. Hozirda klub 3-turdan so‘ng 2 ochko bilan 16-o‘rinni band qilib turibdi.